న్యూఢిల్లీ: భారత క్రికెట్ సమన్వయ కమిటీ (బీసీసీఐ)ని సంస్కరించాలన్న సుప్రీంకోర్టు నిర్ణయంతో... రాహుల్ ద్రవిడ్ కోచ్గా ఉన్న అండర్-19 జట్టుపై తీవ్ర ప్రభావం పడింది. ప్రస్తుతం స్వదేశీ సిరీస్లో ఇంగ్లండ్ జట్టుతో తలపడుతున్న ఈ జట్టు సభ్యులు... కనీసం భోజనం చేయడానికి కూడా డబ్బులు లేవని వాపోతున్నారు. రాహుల్ ద్రవిడ్ మొదలు క్రికెటర్ల వరకు రోజువారీ  ఖర్చులకోసం తీవ్ర ఇబ్బందులు పడుతున్నామని ఓ క్రికెటర్ వెల్లడించాడు. సుప్రీంకోర్టు మార్గదర్శకాలతో బీసీసీఐ సెక్రటరీ అజయ్ శిర్కేను తొలగించడంతో... బ్యాంకు చెక్కులపై సంతకాలు చేసే అధికారం ఎవరికీ లేకుండా పోయింది. కొత్త అధికారి వచ్చే వరకు ఇదే పరిస్థితి. దీనికి తోడు నోట్లరద్దు కారణంగా పెట్టిన వారానికి విత్డ్రా ఆంక్షలు వారికి మరిన్ని కష్టాలు తెచ్చాయి. జూనియర్ క్రికెటర్లకు అలవెన్సు కింద రోజుకు రూ.6,800 ఇవ్వాల్సి ఉండగా ప్రస్తుతం అవి ఆగిపోయాయి. ఉదయం టిఫిన్ హోటల్ వారు పెడతున్నారు. మ్యాచ్ జరిగే రోజుల్లో ఆతిథ్య సంఘం మధ్యాహ్నం భోజనం పెడుతుంది. ఎటొచ్చీ రాత్రి పూట భోజనానికే ఇబ్బంది పడాల్సి వస్తోందని ఓ క్రికెటర్ పేర్కొన్నాడు. తాము బసచేసే హోటల్ చాలా ఖరీదైనది కావడంతో ఒక్కో శాండివిచ్ రేటే రూ.1500 ఉందని తెలిపాడు. దీంతో పగలంతా ఆడి, రాత్రి భోజనానికి బయటికి వెళ్లాలంటే ఇబ్బంది పడాల్సి వస్తోందని తెలిపాడు. ప్రస్తుతం ఇంటి దగ్గర్నుంచి డబ్బులు తెప్పించుకుని గడుపుతున్నట్టు చెప్పాడు. కాగా ఇంగ్లండ్ సిరీస్ ముగియగానే క్రికెటర్లకు ఇవ్వాల్సిన రోజువారీ అలవెన్సులు నేరుగా ఖాతాల్లో జమచేస్తామని బీసీసీఐ అధికారి ఒకరు పేర్కొన్నారు. మరోవైపు హైదరబాద్లో బంగ్లాదేశ్తో ఆడుతున్న సీనియర్ జట్టుకు ఇలాంటి కష్టాలేవీ లేకుండా చూసుకుంటున్నారు. సీవోయే ఆదేశాలతో బీసీసీఐ సీఈవో రాహుల్ జోహ్రీ క్రికెటర్ల రోజువారి ఖర్చులకు ఇబ్బంది రాకుండా జాగ్రత్తలు తీసుకుంటున్నారు.
newdhilly: bhaarata cricket samanvaya commity (bcci)ni samskarinchaalanna supreenkortu nirnayamtho... rahul dravid kochga unna ander-19 jattupai teevra prabhaavam padindi. prastutam swadeshee siriislo ingland jattutho talapadutunna ee jattu sabhyulu... kaneesam bhojanam cheyadaaniki kuudaa dabbulu levani vaapotunnaaru. rahul dravid modalu cricketerla varaku rojuwari  kharchulakosam teevra ibbandulu padutunnamani oo cricketer velladinchaadu. supreenkortu maargadarsakaalato bcci secretery ajay shirkenu tolaginchadamto... byaanku chekkulapai santakaalu chese adhikaaram evariki lekunda poyindi. kotta adhikari vache varaku ide paristhiti. deeniki thodu notlaraddu kaaranamgaa pettina vaaraaniki vitdra aankshalu vaariki marinni kashtaalu tecchaayi. joonier cricketerlaku alavensu kinda rojuku roo.6,800 ivvalsi undagaa prastutam avi aagipoyayi. udayam tiffin hotal vaaru pedatunnaaru. match jarige rojullo aatidhya sangham madhyaahnam bhojanam pedutundi. etochee raatri poota bhojananike ibbandi padalsi vastondani oo cricketer perkonnadu. taamu basachese hotal chala khareedainadi kaavadamtho okko sandivich rete roo.1500 undani telipaadu. deentho pagalanta aadi, raatri bhojananiki bayatiki vellalante ibbandi padalsi vastondani telipaadu. prastutam inti daggarnunchi dabbulu teppinchukuni gaduputunnattu cheppaadu. kaga ingland siries mugiyagaane cricketerlaku ivvaalsina rojuwari alavensulu nerugaa khaataallo jamachestamani bcci adhikari okaru perkonnaru. marovaipu hyderabadlo bangladesto aadutunna seanier jattuku ilanti kashtalevi lekunda chusukuntunnaru. seevoye aadesaalato bcci seeeevo rahul johri cricketerla rojuvari kharchulaku ibbandi rakunda jaagrattalu teesukuntunnaru.